Ryslinge: En 39-årig mand er ved Retten i Svendborg blevet idømt 30 dages fængsel for spirituskørsel.

Manden erkendte at have kørt spirituskørsel på Blaakærvej i Ryslinge i juli 2018, hvor han ifølge anklageskriftet også påkørte et skilt, helleanlæg og lygtepæl, hvilket han dog blev frikendt for. Efter anholdelsen den pågældende dag fik han taget en blodprøve, som viste en promille på ikke under 2,56.

Den 39-årige er tidligere dømt en betinget fængselsdom på 30 dage for spirituskørsel og frakendelse af føreretten. Denne gang fik han også frakendt føreretten i fem år - dog ikke til lille knallert.